**Ministru kabineta noteikumu projekta “Grozījumi Ministru kabineta 2005.gada 21.jūnija noteikumos Nr.442 „Kārtība, kādā izsniedzamas, anulējamas vai uz laiku apturamas atļaujas starptautiskajiem kravas pārvadājumiem ar autotransportu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Autopārvadājumu likuma 6.panta ceturtā daļa.2. 2014.gada 29.septembra Grozījumi Starptautiskā transporta foruma dokumentā “ETMK daudzpusējo atļauju kvotas rokasgrāmata” (<http://www.itf-oecd.org/sites/default/files/docs/flyer3bil_0.pdf>). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts izstrādāts, lai nodrošinātu Ministru kabineta 2005.gada 21.jūnija noteikumu Nr.442 „Kārtība, kādā izsniedzamas, anulējamas vai uz laiku apturamas atļaujas starptautiskajiem kravas pārvadājumiem ar autotransportu” (turpmāk – noteikumi Nr.442) atbilstību normatīvā regulējuma izmaiņām atsevišķos starptautiskajos normatīvajos aktos un dokumentos. Projekts paredz:1. nodrošināt noteikumu Nr.442 atbilstību izmaiņām Eiropas transporta ministru konferences (turpmāk – ETMK) atļauju sistēmā, kas izriet no grozījumiem Starptautiskā transporta foruma dokumentā “ETMK daudzpusējo atļauju kvotas rokasgrāmata” un paredz, ka no 2015.gada 1.janvāra ETMK atļauju sistēma attiecināma arī uz pārvadājumiem ar transportlīdzekļiem, kuru kopējā pieļaujamā masa pārsniedz 3,5 tonnas. Projektā svītrots ierobežojums, ka iesniegt iesniegumu darbībai ETMK atļauju sistēmā var tie pārvadātāji, kuru rīcībā ir kravas autotransporta līdzekļi, kuru kopējā pieļaujamā masa nav mazāka par 16 tonnām. Iepriekš, veicot pārvadājumus ar maztonnāžas kravas transportlīdzekļiem, ETMK atļauja nebija nepieciešama. Pienākums nodrošināt atbilstību ETMK atļauju sistēmas prasībām izriet no Latvijas dalības starptautiskajā organizācijā “Starptautiskais Transporta forums”, kuras iepriekšējais nosaukums bija “Eiropas Transporta ministru konference”, un kuras dibināšanas protokols stājies spēkā Latvijas Republikā 2000.gada 24.maijā (<http://likumi.lv/ta/id/20984-par-starptautiska-dokumenta-speka-esamibu>). 2. svītrot noteikumu Nr.442 14.4.apakšpunktu, kas paredz ETMK atļauju sadales ietvaros izvērtēt uzņēmumu pārkāpumus starptautiskajos kravas pārvadājumos. Tā kā nopietnu pārkāpumu klasifikāciju un procedūras labas reputācijas izvērtēšanai nosaka Komisijas 2016.gada 18.marta Regula (ES) 2016/403, ar ko papildina Eiropas Parlamenta un Padomes Regulu (EK) Nr. 1071/2009 attiecībā uz Savienības noteikumu tādu nopietnu pārkāpumu klasifikāciju, kas var izraisīt autopārvadātāja labas reputācijas zaudēšanu, un ar ko groza Eiropas Parlamenta un Padomes Direktīvas 2006/22/EK III pielikumu, tad vairs nav nepieciešams atsevišķi ETMK atļauju sadales ietvaros izvērtēt uzņēmumu pārkāpumus starptautiskajos pārvadājumos; 3. papildināt ārvalstu pārvadātājiem paredzēto Latvijas Republikas starptautisko kravas autopārvadājumu atļauju ar informāciju par pārvadājamās kravas svaru un kravas iekraušanas un izkraušanas vietu. Šādas informācijas esamība atļaujā samazinās pārvadājuma kopējo kontroles laiku un nodrošinās pilnīgāku informāciju par starptautisko kravas autopārvadājumu apjomiem;4. papildināt noteikumus ar 7.5.apakšpunktu, nosakot, ka valsts sabiedrība ar ierobežotu atbildību „Autotransporta direkcija” (turpmāk – Autotransporta direkcija) izsniedz, atļaujas starptautiskajiem kravas pārvadājumiem ar autotransportu. Lai nedublētu 7.5.apakšpunktu, tiek precizēts noteikumu Nr.442 9.punkts un svītrots 12.punkts.  |
| 3. | Projekta izstrādē iesaistītās institūcijas | Satiksmes ministrija, Autotransporta direkcija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kas veic starptautiskos kravas komercpārvadājumus ar autotransportu. Uz 2016.gada 1.jūniju bija 3267 pārvadātāji, kuriem ir darbībā esoša Kopienas atļauja starptautiskajiem kravas komercpārvadājumiem ar autotransportu un kuru rīcībā bija 13645 kravas autotransporta līdzekļi starptautisko autopārvadājumu veikšanai. |
| 2. | Tiesiskā regulējuma ietekme uz tautsaimniecību un administratīvo slogu | Pārvadātājiem, kuri starptautisko autopārvadājumu veikšanai izmanto kravas automašīnas, kuru kopējā pieļaujamā masa pārsniedz 3,5 tonnas, būs iespējas savā darbā izmantot ETMK daudzpusējo atļauju sistēmu. Ārvalstu pārvadātājiem paredzētais Latvijas starptautisko kravas autopārvadājumu atļaujas veidlapas saturs tiek papildināts ar informāciju par pārvadājamās kravas svaru un kravas iekraušanas un izkraušanas vietu, kas atvieglos kontroli un samazinās pārvadājuma kontrolei nepieciešamo laiku.Autotransporta direkcija kā ETMK atļauju izsniedzēja institūcija nodrošinās visus dokumenta izsniegšanai nepieciešamos rekvizītus.  |
| 3. | Administratīvo izmaksu monetārs novērtējums | Administratīvās izmaksu samazinājums gada laikā autopārvadātājiem nepārsniedz 2000 *euro*. Tiesiskais regulējums Autotransporta direkcijai un Satiksmes ministrijai nerada papildus izmaksas saistībā ar informācijas pieņemšanas, apstrādes vai uzglabāšanas pienākumiem. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | 2014.gada 29.septembra Grozījumi Starptautiskā transporta foruma dokumentā “ETMK daudzpusējo atļauju kvotas rokasgrāmata”. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Projekts šo jomu neskar. |
| 2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 2014.gada 29.septembra Grozījumi Starptautiskā transporta foruma dokumentā “ETMK daudzpusējo atļauju kvotas rokasgrāmata” |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nodrošināt piekļuvi autopārvadājumu tirgum, izmantojot ETMK atļauju un veicot pārvadājumu ar automašīnām, kuru kopējā pieļaujamā masa pārsniedz 3,5 tonnas.  | 8.punkts. | Saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Saistības nav pretrunā ar jau esošajām Latvijas Republikas starptautiskajām saistībām. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta izstrādes procesā ievietots Satiksmes ministrijas tīmekļa vietnē 2016.gada 18.jūlijā. Noteikumu projekts tika nosūtīts biedrībai „Autopārvadātāju Asociācija „Latvijas auto”” saskaņošanai. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Autotransporta direkcija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta institūciju līdzšinējo funkciju ietvaros un cilvēkresursus neietekmēs. |
| 3. | Cita informācija | Nav. |

 Anotācijas III un IV sadaļa – projekts šīs jomas neskar.

### Satiksmes ministrs U.Augulis

### Vīza: Valsts sekretārs K.Ozoliņš

02.11.2016 15:00

1012

S.Tanne, 67686480,

Sandra.Tanne@atd.lv

I.Gromule, 67686458

Indra.Gromule@atd.lv